
Prefaţă 


In cercetările de antropologie socială / culturală, antropolo¬ 
gia structurală aduce un mănunchi de principii înnoitoare şi 
o nouă orientare metodică. Ea îşi găseşte expresia cea mai 
completă dar şi cea mai complexă în opera lui CI. Levi-Strauss, 
operă ce marchează un moment important în dezvoltarea 
antropologiei contemporane şi dă loc, pe planul larg al ştiin¬ 
ţelor umane, la vii dezbateri. 

Principiile şi analizele structuraliste fiind aplicate dincolo 
dc matematică şi logică, de fizică şi biologie, de lingvistică, 
psihologie şi antropologie şi în alte domenii şi adesea în do¬ 
menii diferite la probleme de acelaşi tip sau în acelaşi do¬ 
meniu la probleme de tipuri diferite, termenul a căpătat prin 
extensiune o încărcătură de sensuri ce nu îi sînt proprii. In 
ştiinţele umane structuralismul a fost considerat uneori dc 
pseudostructuralişti, alteori de antistruoturalişti, ca un curent 
filozofic ori ca o nouă concepţie despre lume, sau ca o ideo¬ 
logic care opune relaţiile de structură, in mod greşit, relaţiilor 
sociale reale. 

Luînd distanţă faţă de aceste poziţii neşliinţifice, CI. Levi- 
Strauss a precizat în Hommage aux Sciences de l'homme, 
că „Structuralismul sănătos practicat nu aduce un mesaj, nu 
deţine cheia ou care se pot deschide toate broaştele, nu are 
pretenţia de a formula o nouă concepţie despre lume şi nici 
măcar despre om, se fereşte să elaboreze o terapeutică sau 
o filozofie". (Cuvînt rostit la 11 ianuarie 1968 cu ocazia Con¬ 
feririi medaliei de aur a Centrului Naţional de Cercetări 
Ştiinţifice al Franţei, publicat în „Information sur Ies Scien¬ 
ces sociales", VII, 2, 1963, 10). 

Antropologia structurală este deci o atitudine şi o metodă 
ştiinţifică. Structura fiind un sistem transformaţional cu legi 

proprii ce derivă din corelaţiile din cadrul sistemului şi sint 
opuse proprietăţilor elementelor, se păstrează şi se îmbogăţeşte 
prin însuşi jocul transformărilor, fără ca acestea să-i depă¬ 
şească limitele sau să recurgă la elemente externe. Ea se caracte¬ 
rizează prin totalitate, transformări şi autoreglaj şi este for- 
malizabilă. Formalizarea este rezultatul analizei structurale pe 
cînd structura există independent de ea. Formalizarea poate 
fi tradusă in ecuaţii logico-matematice. Structura poate fi deci 
exprimată prin modele cibernetice (I. P ia get: Le structura- 
lisme. Paris, 1968, 6—16). 

Operind cu analiza structurală şi modelarea, antropologia 
structurală se ocupă de manifestările cele mai elementare dar 
totodată şi cele mai universale ale umanităţii. Ea tinde spre 
înţelegerea globală şi coerentă a omului încercînd, pe cit este 
posibil, să depăşească modul propriu de a-1 privi al diferitelor 
ştiinţe umane, pentru a le înlocui în cadrul unei ştiinţe a 
naturii. Ea devine astfel o ştiinţă fundamentală, pe care se 
vor sprijini în chip necesar celelalte ştiinţe umane. Este o 
adevărată infrastructură a acestora, oferindu-le datele fun¬ 
damentale pentru cunoaşterea omului. (G. Fleischmann, 
L’esprit humain selon Claude Levi-Strauss. „Archives curo- 
peennes de sociologie 14 , VII 1, 1966, 27—28). 

Cercetînd problemele de bază ale antropologiei sociale / 
aulturale: relaţiile de înrudire şi structura familiei, incestul, 
totemismul şi gindirea sălbatică, magia, miturile etc., CI. L£vi- 
Strauss urmăreşte în toate operele sale primordiale (La vie 
familiale et sociale des Indiens Namlikwara, „Societe des Amo- 
ricanistes 44 , Paris, 1946, Les structures elementaires de la pa- 
rente, Paris, 1949, Race et Histoire, Paris, 1952, Tristes 
Tropiques, Paris 1955, Anthropologie structurale. Paris 1958, 
Introduction ă l’oeuvre de Marcel Mauss, Sociologie et anthropo¬ 
logie, Paris 1960, Le Totemisme aujourd’hui. Paris 1962, La 
Pensee sauvage, Paris 1962, Mythologiques I — Le cru et le 
cuit, Paris 1964, II — Du miel aux cendres, Paris 1966), stu¬ 
dierea spiritului uman. 

Termenul a fost şi el încărcat de ambiguităţi şi se cere dez- 
ghiocat de încărcătura idealistă şi filozofică pe de o parte, de 
cea religioasă pe de alta. El este totuşi mai potrivit decît cel 

de mentalitate — mentalitate primitivă — care, ţinind mai 
mult de domeniul psihologiei, pune limite unor explicaţii obiec¬ 
tive. 

„Antropologia modernă — structurală — nu se mai intere¬ 
sează în primul rînd de ceea ce poate să gindească indigenul 
„in realitate" şi nici de mecanismele psihologice ale gîndirii 
lui, ci mai mult de categoriile şi structurile logice, obiective, 
implicate în speculaţiile acestuia... „Obiectivitatea" acestor 
structuri mentale consistă în posibilitatea de identificare între 
observator şi observat, in posibilitatea însăşi a existenţei unei 
„gîndiri obiective". Planul spiritului va fi deci înainte de toate 
looul unei întîlniri obiective între civilizaţi şi „primitivi" pe 
care vom renunţa o dată pentru totdeauna să-i separăm prin¬ 
ţi - -o construcţie a priori ca doctrina evoluţionistă care consi¬ 
dera orice gîndirc deosebită de a noastră o formă degenerată 
a mentalităţii ştiinţifice oocidentale" (G. F1 e i s c h m a n n, 
op. cit., 29). 

Pentru spiritul uman, lumea apare la început ca un con¬ 
glomerat de calităţi pe care le percepe empiric şi pe care se 
vede nevoit să le sistematizeze pentru a nu se pierde între 
ele. Faţă de acest conglomerat el se vede în imposibilitate de 
a nu ordona. Deci sistematizarea calităţilor derivă din nevoia 
lui de ordine a lumii. Ea este primară şi premerge orice 
reflecţie metodică ori ştiinţifică. Este însuşi semnul existenţei 
lui ca om. Această necesitate de ordonare dezvoltă un sistem 
logic propriu pe care CI. Levi-Strauss il numeşte logica cali¬ 
tăţilor sensibilului sau logica sensibilului. Ea este intrinsecă 
spiritului uman. Prezenţa ei cvasi-biologică nu necesită o 
rupeic a omului de natură d dimpotrivă presupune integrarea 
lui în aceasta. 

Logica sensibilului este logica gîndirii sălbatice. 

„Ceea ce am încercat să definesc ca „gindire sălbatică", — 
spune CI. L6vi-Strauss — nu se poate atribui la propriu, 
nimănui nici chiar unei părţi sau unui tip de civilizaţie. Ea 
nu are un caracter predicativ. Se poate spune mai degrabă că 
prin gindire sălbatică eu denumesc un sistem de postulate şi 
de axiome necesare fundamentării unui cod care să permită 
să se traducă ou un randament cit mai puţin deficitar, „celă- 

lalt 1 * în „al nostru 11 şi reciproc; adică, ansamblul condiţiilor 
ou care noi putem să nc înţelegem mai bine, desigur întot¬ 
deauna cu reziduuri. In fond, „gindirea sălbatică 11 nu este în 
intenţia mea docît locul de întilnire, efectul unei sforţări de 
Înţelegere „a lor 14 de către „mine 11 care nu mă pun în locul 
„lor 1 * şi de „ei 11 puşi de către „mine 1 * în locul „meu" (La 
pensee sauvage et le structuralisme, „Esprit 11 , noiembrie 1963, 
634). Logica sensibilului este o logică a conaretului şi pe 
CI. Levi-Strauss nu-1 interesează atît gindirea sălbatică cit 
descoperirea modului in care felul lor de a gîndi poate fi 
tradus în felul nostru de a gîndi şi invers. Aceasta pentru că 
pînă acum gindirea „sălbaticilor" i-a derutat pe antropologi 
care n-au vrut să admită că logica acestora este la fel ou a 
noastră. Intr-adevăr la prima vedere totul părea ilogic, toate 
corelaţiile păreau fără sens, oamenii primitivi păreau a nu fi 
caipabili să gîndească logic cd doar să divagheze pe firul unor 
asociaţii de idei sau de sentimente dintre cele mai neaşteptate. 
CI. Levi-Strauss atît în Le totemisme aujoud'hui, cit şi în 
La pensee sauvage şi Mythologiques, caută să demonstreze că 
gândirea primitivilor are o logică foarte riguroasă, foarte pre¬ 
cisă, deşi această logică nu funcţionează la fel cu a noastră. 
El desprinde treptat această logică deschizînd calea spre o în¬ 
ţelegere reciprocă între oamenii care gîndesc în două sisteme 
deosebite. El nu-şi asounde credinţa că această logică este mai 
apropiată dc regulile tip ale inconştientului care ne este comun 
şi „nouă 1 * şi „lor 1 *, (v. YvanSimonis, Claude Levi-Strauss 
ou la „Passion de Vinceste", Paris, 1968, 235—237). 

Inconştientul însă are pentru CI. L6vi-Strauss alt înţeles 
decît pentru predecesorii lui antropologi, pentru psihologi, pen¬ 
tru psihanalişti şi decît pentru Lucian Blaga, de pildă, în siste¬ 
mul lui de filozofie a culturii, „Incontestabil, este un termen 
mediator între „mine 1 * şi „celălalt 1 *. Aprofomdîndu-i datele, noi 
nu ne confundăm, dacă se poate spune, spre noi înşine: atingem 
un plan ce nu ni se pare străin pentru că ascunde eul nostru 
cel mai secret; d fiindcă ne face să ieşim din noi înşine, ne 
pune în coincidenţa cu forme de activitate care sint totodată 
ale noastre şi ale tuturor oamenilor. Astfel, înţelegerea (care 
nu poate fi decît obiectivă) formelor inconştiente ale activi- 

lăţii spiritului conduce totuşi la subiectivare; pentru că, în 
definitiv, este o operaţie de acelaşi tip ou cea care, în psiha¬ 
naliză, permite. să recucerim pentru noi înşine eul nostru cel 
mai străin, şi, în ancheta etnologică, ne face să pătrundem in 
ceea ce este mai străin la ceilalţi ca într-un alt eu al nostru, 
in amîndouă cazurile aceeaşi problemă se pune, problema 
comunicării pe de o parte între eul subiectiv şi eul obiectiv, pc 
de alta între eul obiectiv şi altul subiectivizat. Şi în amîndouă 
cazurile cercetarea, cit mai riguros pozitivă a itinerariilor 
inconştiente a acestei întîlniri, trasează o dată pentru totdea¬ 
una, în structura înnăscută a spiritului uman şi în istoria 
particulară şi ireversibilă a indivizilor sau a grupurilor, con¬ 
diţiile succesului" (Introduction ă l’oeuvre de Marcel Mauss, 
XXXI). 

Inconştientul este deci o categorie a gîndirii colective, ce 
face posibilă comunicarea prin gîndirea simbolică. Comunica¬ 
rea nu se face decît pe calea semnelor. Dacă este posibil să 
comunicăm lucruri este numai datorită intervenţiei sistemului 
simbolic. Inconştientul este responsabil de această posibilitate. 
El este purtătorul acestui sistem. Inconştientul se reduce deci 
la un termen prin care denumim o funcţie, funcţia simbolică, 
specific umană, fără îndoială, dar care, la toţi oamenii sc 
exercită după aceleaşi legi: ceea cc se reduce, în fapt, la 
ansamblul acestor legi. Simbolul este un signifiant, signifian- 
tul a ceea ce este semnificat. Dacă vorbim de signifiant şi 
semnificat vorbim deci de semn. Caracterul propriu al lumii 
umane este să comunice semne: aceasta este însăşi funcţia 
inconştientului nostru. Pentru antropologie, care este o comu¬ 
nicare a omului cu omul, totul este simbol şi semn aşezat ca 
intermediar între doi subiecţi (v. Y v a n S i m o n i s, op. cit., 
83—84). 

Spiritul indigen este inconştient în sensul că nu cuprinde 
cunoaşterea propriei sale cunoaşteri. EH procedează ca şi cum 
distanţa dintre om şi natură, care există în realitate, n-ar fi 
deoît mediul unei perpetue treceri de la un domeniu la altul. 
Omul totemic interpretează natura antropomorf, dar se inter¬ 
pretează şi pe sine identifieîndu-se cu entităţile naturii. Dar 
însăşi faptul că există o trecere de la un domeniu la altul ne 



dovedeşte existenţa unei gîndiri subiacente care în loc să con¬ 
funde omul cu natura stabileşte distanţa între cele două 
regnuri. Deci inoonştientul nu însemnează o lipsă a conştiinţei 
diferită intre om şi natură ci numai imposibilitatea de a 
exprima această diferenţă în termeni abstracţi, de a o teore¬ 
tiza. Dar lipsa ei de abstractizare, de terminologie abstractă 
nu împiedică gîndirea sălbatică să exprime numeroasele ra¬ 
porturi speculative existente între fenomene. Ea face aceasta 
prin evocarea calităţilor pe care le-a ounoscut empiric, grupînd 
aceste calităţi în moduri proprii. Fiind cu totul concretă gîn¬ 
direa sălbatică este valabilă numai hic et nune, într-o lume 
în care aceste calităţi sînt perceptibile şi numai pentru cei ce 
le pot percepe în modul lor propriu. Dar pe de altă parte ea 
permite ca omul să-şi dea seama permanent de unitatea din'ro 
el şi natură, fără să traseze hotarul pe care l-a trasat gîndirea 
ştiinţifică făcînd din om doar un spectator muncii. 

In gîndirea sălbatică calităţile sensibile sînt tratate oa sim¬ 
boluri. Gîndirea sălbatică este deci o gîndire simbolică, cali¬ 
tativă, ce operează cu elemente prefabricate care există în 
alte oontexite decît sistematizarea sa ideologică (v. Le cru pt 
le c uit, p. 246 şi urm.). 

Discutînd despre totemism ca logică naturală, ca „ideologie 41 
şi deducînd prin el gîndirea sălbatică, CI. Levi-Strauss caută 
înainte de toate să stabilească diferenţe între acestea şi spiritul 
occidental pentru a deschide căile spre o teorie generală a 
spiritului uman. „Mai întîi trebuie să reţinem faptul că gîn¬ 
direa sălbatică îndeplineşte două condiţii esenţiale oricărui 
efort omenesc: a) gîndirea indigenilor, oa şi gîndirea noastră, 
este căutare de ordine in natură şi societate. Indigenul, chiar 
şi cel primitiv, niu este confruntat nici un moment cu o lume 
haotică în care fiecare lucru poate avea aceeaşi importanţă. 
Pe de o parte, perceperea presupune o anumită reliefare şi 
orice reliefare este o rînduială. Pe de altă parte, această rfn- 
duială a lumii este departe de a fi doar utilitară. Ea implică 
mai de grabă un adevărat interes teoretic, o necesitate de 
cunoaştere pentru cunoaştere. Lucnurile nu sînt apreciate pen¬ 
tru că sînt bune de urmat ci pentru că sînt apte să fie gtndite. 
Această căutare permanentă de ordine (taxinomie), această 

înclinare constantă spre clasificare este întrucâtva echivalentă 
cu ştiinţa şi/ sau cu estetica noastră, b. A doua caracteristică 
a acestei gîndiri este interesul bine marcat pentru sistemati¬ 
zarea obiectivelor şi oalităţilor cunoscute şi aceasta fără a evita 
ci, dimpotrivă, căutind contradicţiile. Gîndirea sălbatică pare 
să se lege în chip cu totul aparte de calităţile care pot fi 
organizate în perechi de opoziţii. Aceste opoziţii concrete nu 
par a interesa peste măsură gîndirea noastră stimulată mai 
mult de genul proxim şi diferenţa specifică. In schimb, la 
indigeni ele declanşează un mecanism inteleabual foarte com¬ 
plicat care duce la elaborarea unei viziuni complete despre 
lume. Noi suportăm, de pildă, cu calm ideea că carnea se 
mănîncă şi fiartă şi crudă, pe când gîndirea sălbatică — aşa 
cum a arătat CI. Levi-Strauss în ultima sa carte — este 
în stare să facă din aoeasta piatra unghiulară a unei mitologii 
co tinde să explice originea lucrurilor. 

„Gîndirea sălbatică nu se opreşte însă la elaborarea pur şi 
simplu a opoziţiilor calitative. Ea oontinuă să speculeze asupra 
raporturilor susceptibile dintre perechile de opoziţii pînă ce 
descoperă o simetrie armonioasă ce se desprinde printre apa¬ 
rentele asimetrii ce leagă aceste opoziţii... Avem multe indi¬ 
caţii care ne arată că gîndirea sălbatică încearcă să reconstitue 
ordinea printre dezordine, să învingă continuul original şi 
haotic al lumii cu ajutorul discontinuului ordonat al structu¬ 
rilor" (G. Fleischmann, op. cit. 32 —33). 

Această organizare, acest proces de structurare depăşeşte 
calităţile lucrurilor constatate empiric, depăşeşte şi actele psi¬ 
hologice prin care ele sînt receptate şi ne obligă să trecem 
do la analogiile externe — de la asemănări, la omologii interne, 
la ordinea logică dintre structuri. Omologiile sînt noţiunile- 
cheie ale logicii sensibilului. 

Desigur că în gîndirea sălbatică desprinderea acestui sistem 
do omologii interne nu este uşoară. 

„Problema sistemului de transformări** oferă un bun exemplu 
al dificultăţilor pe care analiza trebuie să le învingă pînă ce 
ajunge la germenele logic al reflecţiunilor indigene, aparent 
confuze şi haotice. Impresia de confuz vine de la faptul că 
finii gîndirii lor trece de la o sferă a calităţii la alta şi de la 

faptul că lucrurile sint asimilate funcţiilor şi viceversa, că 
speciile şi indivizii se confundă, că în general nici o gîndirc 
aonsecventă nu pare a fi urmărită. Se poate totuşi observa că 
diferitele opoziţii dintre calităţi formează cea mai mare parte 
a speculaţiilor lor, nuclee cristalizate, şi că gîndirea sălbatică 
stabileşte analogii între ele, omologii chiar, legînd prin acestea 
un lua*u de altul. Dar pentru gîndirea europeană constituo 
o problemă faptul că opoziţiile acestea n-au nimic de-a face 
cu „contradicţiile** logicii noastre, care pot şi trebuie să fie 
diferite, independent de orice oontext concret. Gîndirea săl¬ 
batică pură urmînd o logică concretă condiţionată de o nece¬ 
sitate a posteriori, ne este imposibil să ştim ce înseamnă 
pentru un indigen o contradicţie sau o opoziţie oarecare fără 
a fS cercetat în prealabil condiţiile iui de viaţă şi fără a cu¬ 
noaşte fenomenele care i-au atras atenţia. Intrucît în fiecare 
caz aparte, sensul propriu al contradicţiilor se cere interpretai, 
gîndirea sălbatică depinde de infrastructura ei etnografică, cel 
puţin pentru conţinutul ei concret. Deci, abda după o analiză 
sociologică această gîndire poate fi supusă unei structurări 
logice mai avansate. Fireşte că în acest caz există pericolul 
ca diatele empirice să dispară încetul au încetul în timpul 
analizei şi interprotării. Dar procedeul poate fi susţinut prin 
stabilire de paralelă cu procedee din alte ştiinţe, de pildă din 
lingvistică, care metodologic procedează ou succes înlocuind 
datele empirice cu structurile care sint abstracţii de ordin 
calitativ**. (Eugene Fleischmann, op. cit., p. 33—34). 

Gîndirea sălbatică este deci „o ideologie**, o sforţare de a 
sistematiza lumea, după un sistem logic propriu. Ea nu este 
o etapă spre cunoaşterea ştiinţifică ci un sistem dc cunoaştere 
bine articulat, paralel cu ounoaşterea ştiinţifică. 

Vorbind despre magie ca praotică ce arc la bază logica 
sensibilului, deci face pante integrantă, prin sistemul de ideaţie 
ce-i stă la bază, din gîndirea sălbatică, CI. L6vi-Strauss 
spune: „Mai curînd o umbră care îşi anticipează corpul, ca 
este intr-un sens, completă ca şi el, tot aşa de desăvirşită şi de 
coerentă în imaterialitatea sa ca şi fiinţa materială pe caro o 
precede doar cu puţin. Gîndirea magică nu oste un debut, un 
început, o schiţă, o parte a unui tot încă norcalizat; ca alcătu- 

ieşte un sistem bine articulat; independent, sub acest raport, de 
celălalt sistem pe care 11 va constitui ştiinţa, în afară de ana¬ 
logia formală care le apropie şi face din primul un fel de 
expresie metaforică a celui de al doilea. In loc, deci, a opune 
magia şi ştiinţa, este preferabil a le considera în paralel, ca 
două moduri de cunoaştere, inegale ca rezultate teoretice şi 
practice (căci din acest punct de vedere este adevărat că ştiinţa 
reuşeşte mai bine decît magia, cu toate că magia preformează 
ştiinţa in sensul că şi ea reuşeşte uneori), dar nu prin genul 
operaţiilor mintale pe care amindouă le presupun şi caic se 
deosebesc mai puţin prin natura decît prin funcţia tipurilor de 
fenomene cărora se aplică (Gindirea sălbatică, p. 153). 

Cercetarea stnuotural istă a ghidării sălbatice vizează, cum 
se vede din cazul magiei, totalitatea experienţei umane, atit 
elementele ei materiale oit şi cele spirituale. Ele formează un 
singur ansamblu denumit praxis. Intre praxis şi practică se 
intercalează întotdeauna ca mediator, schema conceptuală prin 
care materia şi forma, lipsite fiecare de existenţă independentă, 
se concretizează ca structuri. Aceste structuri sint realităţi 
empirico şi inteligibil'* 1t.1p «înt «trîn« lpoatp Hp sim¬ 

lucru se obţine sub îorma de ipoteze tormuiate de ceroetâtori 
şi verificate prin observarea fenomenelor. In felul acesta cer¬ 
cetarea încetează să mai fie o fugă după gindirea sălbatică 
în sine şi devine o întîlnire între egali în cadrul unei teorii 
noi a spiritului uman, în care diferenţele semnificative pot fi 
sesizate prin omogenitatea presupusă raţional între subiect şi 
obiect. „Se poate spune deci — afirmă Eugen Fleischmann — 
că spiritul „occidental 11 nu poate căpăta conştiinţa naturii sale 
proprii fără să treacă prin stadiul gîndirii sălbatice oare este 
in el însuşi şi în ceilalţi" (idem, p. 57). 

Această ipoteză pare a se verifica nu numai pe planul cer¬ 
cetării sincronice ti şi pe cel al raporturilor diacronice, mai 
ou seamă în urma ultimelor descoperiri arheologice oare pun 
în lumină nouă contribuţia culturii neolitice la formarea spi¬ 
ritului european. 

Deci în ultima analiză glndirea sălbatică de la care ne vin 
artele civilizaţiei neolitice, operează tot felul de clasificări 
care sînt mult timp suficiente fiindcă sînt valabile atît pe plan 
teoretic oît şi pe plan practic. 

Cunoaşterea acestei ştiinţe a concretului este unul din obiec¬ 
tivele primordiale ale antropologiei structurale. Această cu¬ 
noaştere este necesară pentru pătrunderea spiritului uman in 
ceCa cc are el fundamental, pentru stabilirea pe planul lui a 
comunicării dintre noi şi ceilalţi, dai- şi pentru înţelegerea 
surselor istorice profunde ale civilizaţiei noastre. Cunoaşterea 
ei ştiinţifică presupune un larg proces de analize structurale, 
de stabilire do omologii, de modelare, pentru a elabora siste¬ 
mul global şi coerent al ei. Această operaţie complexă şi 
anevoioasă o încearcă CI. Levi-Strauss în lucrarea ce apare 
acum în traducere românească Ea va îmbogăţi literatura 
noastră de specialitate şi va deschide noi căi spre înţelegerea 
unora din fenomenele de străveche sorginte ale culturii noastre 
populare. Va oonstitui în orice caz prin principiile şi metoda 
structuralistă o şcoală de cercetare ştiinţifică înaintată pentru 
toţi cei ce cercetează la noi cultura populară. 


Prof. MIHAI POP 




REDACTOR: AUREL DICU 
TEHNOREDACTOR: GHEORGHE POPOVICI 

COLI DE TIPAR: 30,00 + 0 PAG. PLANŞE 
INDICI PENTRU CLASIFICAREA ZECIMALA: 
PENTRU BIBLIOTECILE MARI: 5A : 91 (.) 
PENTRU BIBLIOTECILE MICI: 5 A 

ÎNTREPRINDEREA POLIGRAFICA CLUJ 
STRADA BRASSAI Nr. 5—7 
REPUBLICA SOCIALISTA ROMÂNIA 

COMANDA Nr. 152 



